Jeddingen

duum|Schüün in Jeddingen
Jeddingen () is en Dörp in de Gemeen Visselhöövd in’n Landkreis Rodenborg, Neddersassen. Binnen de Gemeen billt de Oort de polietsche Oortschop Jeddingen.

 Geografie 

De Oort liggt in de Lümbörger Heid. Dat Water ut dat Rebeed flütt in’n Noorden över Jeddinger Graven un Dahnhorstgraven na’n Visselbeek hen af un in’n Süden över Wehnser Beek un Bleckwedeler Graven na de Lehrde.

De Naveröörd sünd Wittörp in’n Noorden, Grapenmöhlen, Nindörp un Visselhöövd in’n Noordoosten, Wehnsen un Kedenborg in’n Süüdoosten, Stellich in’n Süden, Bleckwedel, Königshoff, Lehrden un Egenbossel in’n Süüdwesten, Tadel, Sankt Pauli un Schepinkel in’n Westen un Odeweg, Dreßel, Hainhorst un Lürken in’n Noordwesten.

 Historie 

Jeddingen kummt üm 1320 as Geddinge toeerst in de Oorkunnen vör.

In’n Tweten Weltkrieg sünd 59 Soldaten ut Jeddingen fullen oder vermisst.Onlineprojekt Gefallenendenkmäler

 Verwaltungsgeschicht 

In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is.

De Oort hett fröher tohoop mit Dreßel un Wehnsen de Buurschop Jeddingen billt. Jeddingen, Dreßel un Wehnsen sünd in de Midd von dat 19. Johrhunnert denn aver dree egenstännige Gemenen worrn. De Gemeen Jeddingen is an’n 1. März 1974 mit de Gemeenreform in Neddersassen Deel von de Gemeen Visselhöövd worrn. Sietdem billt de Oort binnen de Gemeen en Oortschop mit egen Oortsraad mit fiev Maten un Oortsbörgermeester.

 Inwahnertall 

 Religion 

Jeddingen is evangeelsch-luthersch präägt un höört to dat Kaspel von de Johannis-Kark in Visselhöövd.

För de Kathoolschen weer von 1852 bet 1960 de Kapell op Slott Kedenborg tostännig. Nu is de Hart-Jesu-Kark in Visselhöövd tostännig, de siet 1. August 2004 to de Karkengemeen St. Maria von’n hilligen Rosenkranz in Wasra tohöört.

Dat Dörp hett en egen egen Karkhoff in’n Süden von’n Oort an de Ulmenallee.

 Oortsraad 

Liddmaten
 2016:
 CDU: Britta Carstens, Eike Elfers, Henning Vollmer
 SPD: Jörn Riedel-Vollmer
 Gröne: Lars Dammann

 Oortsbörgermeesters 

 Tied  Naam  Partei 2001–2011  Dieter Carstens  CDU 2011–  Henning Vollmer  CDU

 Kultur 

En Denkmaal för de Fullenen ut’n Tweten Weltkrieg steiht in Jeddingen op’n Karkhoff.

 Verenen 

De Schüttenvereen Jeddingen is 1906 grünnt worrn un de Sportvereen MTV Jeddingen 1914.

 Weertschop un Infrastruktur 

Jeddingen hett en egene freewillige Füürwehr, de 1927 grünnt worrn is.

 Verkehr 

Dör Jeddingen löppt de Landsstraat 171, de in’n Süüdwesten över Kerklinneln na Veern geiht un in’n Noordoosten över Visselhöövd, Schwitschen un Hiddingen na Neenkerken. De L 171 krüüzt in Visselhöövd de Bundsstraat 440, de in’n Noordwesten över Wittörp na Rodenborg föhrt un in’n Süüdoosten över Oddingen na Derpmark. Direkt in Jeddingen warrt de L 171 von de Kreisstraat 228 krüüzt, de in’n Noordwesten na Dreßel un Odeweg geiht un in’n Süüdwesten na Bleckwedel. Tosätzlich geiht von de L 171 na Noorden de K 235 af, de na Wittörp an de B 440 föhrt. En lüttjere Straat gifft dat ans noch na Wehnsen.

De nächste Autobahn is de Autobahn 27 (Afsnidd Bremen–Wasra). De Opfohrt 26 Veern-Oost liggt so 17 Kilometer in’n Süüdwesten von Jeddingen an de L 171 un de Opfohrt 27 Wasra-West 17 Kilometer in’n Süden an de B 209.

De nächste Bahnhoff is so bi veer Kilometer wied weg in’n Noordoosten de Bahnhoff Visselhöövd an de Bahnlien Ülzen–Langwedel. Bet 1987 harr de Oort ok noch en egen Bahnhoff an düsse Bahnlien.

 Scholen 

In dat Dörp liggt de Grundschool Jeddingen.

 Footnoten 

 Weblenken 

Kategorie:Oort
Kategorie:Landkreis Rodenborg (Wümm)